AJAKOHAST OTSE TAEVAST
Oleme omadega jõudnud Markuse 16.ptk lõpusalmideni,
kus Jeesus rääkis tunnustähtedest, mis järgivad neid, kes usuvad:
nad räägivad uusi keeli, ajavad välja kurje vaime,
- Panevad käed haigete peale ja need saavad terveks. - Just nimelt.
Nii et sama kindlalt, kui usklikul on meelevald panna deemoneid paika
ja kuulutada evangeeliumi nii vaimses kui maises keeles,
sama kindlalt võib ta ka tervendada haigeid.
See on Jeesuse siiras soov, et teeksime seda Tema eest.
Lugedes Jeesuse kohta Piiblist, me näeme,
et on teatud valdkondi, mis tõusevad kohe eriti esile.
Ja üks neist oli haigete tervendamine.
Kõik haiged, kes Jeesuse juurde tulid, said terveks.
Vahel ainuüksi juba selle läbi, et nad puudutasid Ta riideid.
Ehk naljatamisi öeldes, see oli kui iseteenindus.
Nad teadsid, et ka Tema riietes peitub vägi ja nad haarasid sellest kinni.
See kõik peaks peegelduma meiegi eludes. - Just nii.
Jeesus ju ise ütles meile, et peame jätkama Tema teenistust.
Nii et, meie tänase saate teema on:
"Pange käed haigete peale ja nad saavad terveks".
Sest Jumal tõesti igatseb tervendada
ja on seetõttu andnud meile ka väga laia tegevusala, kus seda teha.
Meil on täna ka külaline, Elina Westergard, tere tulemast!
Sa töötad medõena? - Jah.
Nii et see haigla taust, mis me selja taga, on sulle igati tuttav. - On.
Sa oled töötanud nii Turus kui ka Raisios?
Jah, olen olnud medõde juba 5 aastat, nii et keskkond on enam-vähem tuttav.
Kiirabi ja valged kitlid on sinu jaoks tavaline nähtus? - Jah.
Oled töötanud õena 5 aastat, kuid usklik olid juba enne seda, eks?
Tean, et oled käinud Piiblikoolis ja oled ka aktiivne Elu Sõna koguduses,
kus me palume haigete eest.
Kas sa ei koge konflikti selle vahel,
et ühest küljest peame paluma haigete eest ja tervendama neid
ning samas keegi meist töötab õena, et hoolitseda nende eest haiglas?
Ma ise usun, et me täidame sellega Jumala käsku,
kandes hoolt nende eest, kes on väetid, nõrgad ja haiged.
Sest on väga palju vanu inimesi, kellel on omad haigused ja nõrkused,
mistõttu usun, et ma teen väga õiget ja õnnistatud tööd.
See on ka võimalus anda igapäevaselt edasi Jumala armastust.
Varasematel aegadel räägiti palju kutsest.
Kutsest olla medõde või õpetaja... Kõik tugines nagu kutsele.
Kuidas sa ise seda näed?
Meditsiini valdkonnas võetakse seda kutsumise asja ehk pisut huumoriga,
sest tänapäeval on hoopis teine kultuur
ja medtöötajate suhtes tehakse ka palju kriitikat.
Eks sellel võib mingil määral olla ka alust,
sest meil on kogu aeg kiire ja palju tegemist.
Ja siis võibki tekkida küsimus, kas kellelgi on kutsumust sellele tööle?
Kuid eks see tule siis järgi katsuda. -Mis pani sind medõeks õppima?
Ma ei olegi kogenud meeletut kutset sellele tööle.
Kuid olles õpingute ajal tööpraktikal, mulle lihtsalt öeldi,
et tulen väga hästi haigete ja vanuritega toime
ning see valdkond sobib mulle väga hästi.
Kuna tahtsin ka teatud vaheldust oma ellu, siis seetõttu haiglasse läksingi.
Ehk siis tahtsid teha karjääri ja koolitada end mingil alal. - Just.
Ja tööd leidub ju alati! - Ikka!
Mulle meeldibki see, et vaatamata töö raskusele,
on imeline hoolitseda inimeste eest ning aidata neid, olles sõbralik ja hea.
Kuna medtöötajatel on nii palju teha ja sageli kõike ei jõuagi,
siis kas see võib tekitada ka pingeid?
Kindlasti! See on suur väljakutse.
Samas on meie osakonna töökorralduses tehtud teatud muudatusi
ja sellest lähtuvalt sujub ka töö paremini.
Mõeldes nüüd sellele, et sa oled usklik medõde
ja usklikel on ju ikka tahe elada oma usku ka reaalselt välja,
siis kuidas on see haiglas võimalik?
No eks mingil määral ikka ole... Eelkõige juba seeläbi,
kuidas sa haigetesse suhtud ja nendega ümber käid.
Ja eks ma ole ka omaette palvetanud,
pannes käsi haigete peale ja kuulutades tervist nende üle.
Ja imesid on sündinud ning olukorrad on läinud paremaks.
Olen mõistnud seda mitmeid kordi alles tagantjärgi.
Aga ka neil hetkedel, kui inimesed on suremas,
olen ma kas palvetanud nende eest või lugenud neile Piiblit.
Olen vahel ka küsinud, kas nad sooviksid rääkida kellegagi?
Mõne pastori või kristlasega, kui nad me haiglat külastavad.
Nii et, ma püüan ikka pakkuda neile neid võimalusi, mis on.
Kas patsient võib ka tajuda seda, et tegu on uskliku medõega?
Ikka. Mul oli kord juhus, kui tulin otse kirikust tööle
ja üks vanamemm vaatas mulle säravate silmadega otsa ning ütles:
"Sina käisid täna küll kirikus!" mispeale ma vastasin, et käisin jah.
Mu kolleeg pidas seda naljaks ja eks ta naljakas oligi.
Nii et, eks meist siis tõesti midagi teistsugust välja paista,
mis on kinnituseks meile endilegi.
Usun, et paljud isegi paluvad selle eest, et need asjad võiksid esile tulla.
Olen ise olnud haiglas, kuna mul oli üsna suur operatsioon.
Peale oppi, olles üsna väsinud ja kehvas seisus,
pöördus hooldaja mu poole ja küsis:
"Kas sa sellenimelist jutlustajat tead?"
Ju ta oli mu paberitest lugenud, et olen pastor.
Vahel ma mõtlen, et mida küll medtöötajad võivad mõelda pastorist,
kes tavaolukorras palub teiste haigete eest ja nüüd on ise siin.
Ja kui ma vastasin talle, et jah, ma tunnen seda jutlustajat,
siis ta ütles, et see on tema isa.
Minu jaoks oli see kuidagi selline lohutav tunne ja ma palusin,
et ta kutsuks oma isa mind vaatama. Järgmisel hommikul ta tuligi.
Ta palus mu eest ja lohutas mind, et küll kõik saab varsti korda.
Ehk siis usklikena saame paljudes kohtades olla selleks vahelüliks.
Usun, et me südameis on igatsus aidata inimesi
ja me ei tee seda kaastunde või maine pärast.
Tõsi küll, Jeesus tundis kaasa inimestele,
kuid Ta ka aitas neid ja see on meiegi soov teha sedasama.
Minu meelest on aga tore see,
et võime kõiki neid asju teha oma igapäevaelus.
Et me pole kristlased vaid pühapäeviti, kui käime kirikus,
vaid et kogu me elu peegeldab seda ja see on lihtsalt imeline!
Aga Elina, sul on ka usklikest kolleege, kes sind hetkel vaatavad.
Ütle neile midagi head ja julgustavat.
Tahaks öelda, et te teete väga tähtsat ja olulist tööd,
mistõttu olgem tugevad ja vahvad selles,
olles kui Jumala tööriistad oma tööpostidel,
isekeskis, oma kolleegide ja patsientide seas.
Usun tõesti, et paljud teist, kes te meid praegu vaatate
ja meditsiini alal töötate,
võitlete küsimustega, kuidas olla paremad ja efektiivsemad?
Olen kogenud väikest süütunnet iseenda ja teiste jutlustajate tõttu,
kes me kuulutame inimestele, et nad peavad teenima Issandat.
Kuid sellest võib tekkida arusaam, et ainukene viis Teda teenida,
on kuulutada Tema Sõna.
Et seisangi seal haigla koridoris ja ainult kuulutan.
Või siis teen midagi muud ning palvetan ja palun keeltes.
Tegelikult on kõige efektiivsem see, kui oleme lihtsalt olemas.
Loomulikult me palvetame tihti ja me süda on ühenduses Jumalaga.
Kuid siis juhtubki see, et keegi märkab, et meis on teine vaimsus.
Et oleme käinud teenistusel või olnud Jumala ees...
Ja tea, et see on antud meile kõigile, mitte vaid oma ala tegijatele.
Meilt vahel palutakse eestpalvet, kuna meil olevat parem kontakt Jumalaga.
See pole tõsi! Ka sinul on ühendus Jumalaga
ja seetõttu võid sa ühest küljest võtta vabalt
ning samas aidata inimesi kõige paremal ja efektiivsemal moel.
Johannes ütles: "Ma soovin, et sa oleksid terve
nii nagu su hinge asjadki on korras."
Ma soovin, et sa oleks terve.
Ühest küljest muidugi ongi nii,
et inimesed haigestuvad ja sattuvad ka haiglasse.
Kuid teisalt me peaksime vältima neid haigestumisi.
Ehk mida te ütlete patsiendile, kui ta haiglast koju saadate?
Meie osakonnas on selline tava,
et me räägime õigest toitumisest, liikumisest ja inimsuhetest.
Ja muidugi soomlaste suurimast probleemist - alkoholist.
Aga rääkides inimsuhetest...
Kas halvad suhted võivad põhjustada haigusi?
Täiesti. Ja ka heade suhete puudumine.
Üksildus ja masendus on samuti suureks probleemiks.
On tõesti kurb, et paljudel inimestel pole sõpru ja suhteid.
Inimesed elavad suures korrusmajas, aga neil pole ikka kellegagi suhelda.
Kas masendus võib ka olla haiguste lätteks?
Võib ja üsna sageli ongi.
Tundub, et seda masendust on liigagi palju.
Ja see on sageli tingitud ka sellest, et me ei hooli üksteisest.
Kuid meie peateema täna oli haigetele käte pealepanemine.
Me oma koguduses ei palu ainuüksi tervenemiste pärast,
aga ka selle pärast, et inimestel jaguks julgust
panna käsi haigete peale või siis lihtsalt paluda nende eest.
Iga kord pole võimalik käsi peale panna, aga paluda saab alati.
Usun, et Jeesusel on üks tore visiitkaart,
mida Ta kasutab nii haiglaid, kogudusi või ka kodusid külastades.
Ja seal kaardi peal on kirjas: "Jeesus oli siin."
Usun, et see oleks parimaid asju, mida kasutada.
Me sageli kurdame, et inimesed ei usu.
Et nad näevad telekast nii palju halbu saateid...
Tänu Jumalale küll TV7 eest!
Kuid, kui me hakkame pakkuma neile tervist...
Jaakobus ütles midagi huvitavat,
mis võib-olla tänapäeval enam täpselt samal moel ei toimi, aga...
Ta ütles: "Kui keegi teie seast on haige,
siis ta kutsugu kogudusevanemad enese juurde ja need võidku
teda õliga ja palvetagu tema eest,
sest usupalve päästab haige, et ta võib jälle tõusta ja minna."
Tänapäeval pole enam küsimus selles, kas keegi haigestub.
Pigem on erand see, kui keegi on terve.
Ja kui keegi on terve, siis ta rõõmustagu täiega.
Samas aga on meil suur hulk haigeid inimesi
ja seetõttu on meil ka võimalus kasutada Jeesuse visiitkaarti.
Kui inimene kogeb teatud valu ja ta mõtted keerlevad selle ümber,
mis seda küll põhjustab või kas tõesti hakkab elu lõpule jõudma?
Siis, kui selline inimene paraneb, on ta ka kindel, et seda tegi Jeesus.
Eks leidu neidki, kes hädas olles hüüavad küll Jeesust appi,
kuid olukordade lahenedes unustavad Ta peagi.
Samas aga on neidki, kes kogedes abi ülalt,
on valmis avama oma südame ja andma oma elu Jeesusele.
Inimese jaoks pole midagi loomulikumat, kui elada koos Jumalaga.
Meid on loodud elama ühes Temaga.
Seetõttu tahame ka siin Soomes levitada hoolimise liikumist.
Me istume tihti oma kodudes või kogudustes
ja palume: "Oo Issand, saada meile seda ja toda!"
Kuid meie sooviks on, et Ta läkitaks meile hoolimist.
Kus iganes sa ka ei elaks ja mõtleks, et:
"Oh ei tea, kuidas siin küll üldse midagi juhtuda võiks?
Oo Issand, kõnele mõne evangelisti südamesse, et ta siia tuleks."
See kõik on okei, aga meie sooviks on, et Jumal kõneleks sulle.
Sest meie ei jõua igale poole, aga Jumal on seal, kus sina oled.
Sa võid käivitada imelise Jeesus-liikumise just seal, kus oled.
Ja seda seetõttu, et sa hoolid või hakkad hoolima haigetest.
Kuid nüüd võiks paluda haigete eest.
Vaid mõni päev tagasi saime kirja ühelt naiselt,
kellel oli pind jalas ja see põhjustas talle suurt valu.
Kuid meie saadet nähes ja ühispalvet kuuldes,
pani ta käe oma kanna peale, et paluda ühes meiega.
Kui palve läbi sai, sai ta kannast välja päris suure pinna.
Hommikuks oli aga valu täiesti läinud ja naine ütlemata õnnelik.
Nii et tänu Jumalale selliste konkreetsete imede eest.
Ta nägi selle naise muret ja aitas teda.
Kuid nüüd tahame paluda sinu eest.
Sa võid liituda meiega just praegu, sest Jumal teab ja tunneb sind
ja on kogenud ka sinu valu. Jeesus oli "valude mees".
Seetõttu võid sa avada oma südame ja panna ka käe oma haige koha peale,
sest usklikud panevad käsi haigete peale.
Ja hetkel sa oled ühtaegu nii eestpalvetaja kui vastuvõtja.
Ja Jeesus tuleb ja puudutab sind.
Issand, me täname Sind, et Sina liigud just praegu.
Oleme rääkinud Sinust ja sellest,
kuidas Sa tahad puudutada ja aidata meid erivaldkondades.
Tahame tänada Sind ka kõigi medtöötajate, ravimite ja haiglate eest.
Tänu Sulle, et Sa oled andnud tarkust, võimeid ja väge
arendada seda valdkonda.
Tänu Sulle, et Sa annad tarkust just praegu kirurgidele,
kes selle saate ajal kedagi opereerivad.
Anna tarkust, oskusi ja annet.
Arusaamist asjadest, mida nad ilma Sinuta ei mõistaks.
Issand, me palume ka, et usklikud saaksid just praegu julguse
anda edasi tervist, nii et haiged saaksid terveks.
Ja need, kes just praegu on pannud käe iseenda peale,
las Sinu vägi läbida igat ühte neist, et nad võiks kogeda,
et see sama Jeesus, kes oli ja kes tuleb,
on ka just praegu nende keskel ja puudutab neid. Jeesuse nimel.
Kui sa koged Jumala väge just praegu,
võta meiega kindlasti ühendust ja anna teada, mida Jeesus tegi.
Räägi sellest teistelegi,
sest need asjad pole mõeldud vaid valitud isikutele.
Sina oled see, kes on kaasas Jeesuse meeskonnas,
tehes head ja tervendades kõik haigused.
Samas aga tahame paluda ka päästepalve.
Mina palun ees, paludes Jeesusel tulla sisse.
Ta elab küll juba kõigi meie kolme sees,
aga võib-olla tahad ka sina kutsuda Jeesuse oma ellu
ja seetõttu me tahamegi aidata sind selles.
Ehk siis mina ütlen ühe lause ees ja sina korda ühes Pia ja Elinaga.
Võta Jeesus vastu oma ellu, sest Temast lähtub ka kõik muu.
Jeesus Kristus,
ma tulen Sinu ette.
Ava mu süda
ja ma võtan Sind vastu.
Jeesus,
andesta mulle mu patud.
Lase mul uuesti sündida.
Ma usun Sinusse
ja tunnistan oma suuga,
et Jeesus on minu Issand
ja mina Jumala laps.
Aitäh Sulle selle eest, Jeesus!
Aamen.
Sina, kes sa seda palvet palusid - tea, et see oli ehe asi ja mitte mäng.
Seetõttu kuulutan ma ka sulle su patud andeks.
Sa oled Jumala laps ja teel taeva poole.
Otsi ühendust ja tuge teiste usklike käest, sest see tuleb ainult kasuks.
Võite alati ka meiega ühendust võtta, sest oleme teie jaoks olemas.
Nii et helistage või kirjutage meile julgesti!
Kõike head ja kohtumiseni juba järgmisel nädalal!
Ja tänud ka Elinale. Tore, et olid koos meiega.
Kõike head teile kõigile!
Ootame teie tagasisidet ja palvesoove eesti keeles hw@elamansana.fi
Tõlge: Anne-Ly Raukas